text: Nýggj vitan um grundvatn og týdningurin av hesum fyri jarðhitanýtslu
text: #000000
text: Jarðfeingi arbeiðir støðugt við at lýsa undirgrundina í sambandi við at menna nýtsluna av jarðhita. Nógvu mátingarnar, ið Jarðfeingi hevur gjørt í jarðhitaholum kring Føroyar, vísa tekin um, at nógv grundvatn er í Føroyum, og at stórur vatnflutningur er í undirgrundini.
text: #000001
text: Grundvatnið situr í poknum og flytir seg í rivum og løgum við gjøgnumstroymi, trýsti og hitadrivnum evnisnøgdarmuni (Mynd 1). Fjallalendið í Føroyum hevur møguliga stóran týdning fyri flutningin av grundvatninum, við tað at rivur í hæddini geva ein trýstmun, sum drívir streymin. Tað eru prógv fyri, at grundvatn í nøkrum førum kann trýstast langt niður í undirgrundina og kemur tá uppaftur sum heitt grundvatn.
text: #000002
text: Mynd 1 vísir hvussu grundvatnið kann sita í fjallinum og hvussu tað flytir seg. Úr frágreiðing í sambandi við kanning av orkumøguleikum úr undirgrundini á Fossum (JF-J-2022-13).
text: #000003
text: Dømi eru um heitt vatn, ið rennur upp úr jarðhitaboringum, artesisk heit hol, sum á Lygnnesi í Kollafirði og við Glyvra skúla. Her eru verkætlanir í gongd, sum miða ímóti at útvinna hitan beinleiðis úr rennandi vatninum. Á Lygnnesi er tað Tórshavnar kommuna, og við Glyvra skúla er tað Runavíkar kommuna, sum saman við Jarðfeingi standa fyri verkætlanunum, har ætlanin er at nýta heita vatnið til upphiting av kommunalum bygningum.
text: #000004
text: Hitanøgdin í vatni, ið rennur upp úr jarðhitaholum, kann vera stór. Sum dømi kann nevnast, at holið við Glyvra skúla kann geva eina hitanøgd svarandi til á leið 50 vanlig jarðhitahol.
text: #000005
text: Í Tórshavn eru greið tekin um, at vatn rennur í løgum umleið 50 – 100 metrar undir yvirflatuni í stórum parti av býinum. Í sambandi við jarðhitanýtslu er rennandi grundvatn av sera stórun týdningi. Vanligt er, at hitaflutningurin í undirgrundini fer fram við varmaleiðing í grótinum. Hitaorkan, ið kann takast úr einum øki, er tá avmarkað av orkunøgdini, ið kann flytast við varmaleiðing. Flutningur av hita við vatnrensli kann flyta orku úr einum nógv størri øki (Mynd 2). Tí kann roknast við, at til ber at taka størri orkunøgd úr undirgrundini, har grundvatn rennur.
text: #000006
text: Við 3D-modellering kann týdningurin av, hvussu jarðhitahol vera staðsett, lýsast. Hetta kann serliga hava týdning í tættbygdum økjum. 3D-modellering vísir, at um hol eru innibyrgd av øðrum holum, so fara hesi yvir langa tíð at missa sín virkna. Í staðin kann sama orkunøgd fáast úr undirgrundini við færri, djúpri holum, staðsett soleiðis, at einki hol verður innibyrgt.
text: #000007
text: Jarðhitaskipanir hava verið í nýtslu síðani 2008, og í dag eru upp í móti 2.000 jarðhitaskipanir. Hesar geva gott grundarlag fyri eftirmetingar av jarðhitanýtslu, og hetta eigur at vera sett í verk sum skjótast. Eftirmetingarnar kunnu gerast eitt gott grundarlag fyri víðarimenning av jarðhita í Føroyum.
text: #000008
text: Serliga um jarðhiti skal brúkast í tættbygdum økjum, eigur ein lýsing av hitaflutninginum í undirgrundini á staðnum at gerast. Við 3D-modellering er síðani møguligt at finna fram til bestu staðseting og longd av jarðhitaholum til tess at nøkta hitatørvin í økinum.
text: #000009
text: 3D-modelleringin gevur ítøkiliga vitan um hitaflutningin í sambandi við nýtslu av jarðhita, og hetta kann nýtast til at svara ymiskum truplum spurningum. Ein slíkur spurningur er, í hvønn mun jarðhitanýtsla við lodrøttum jarðhitaholum fær hita frá sólini. 3D-modelleringin fyri hitaflutning vísir, at jarðhitahol bert í sera lítlan mun fáa hitan úr erva, og at tað tí má sigast at vera uttan hald í veruleikanum at siga, at jarðhitahol fáa hita frá sólini (Mynd 3).
text: #000010
text: Frágreiðingar, ið Jarðfeingi hevur gjørt í sambandi við jarðhita:
text: #000011
text: Mynd 2. Ein skurður í einum 3D-modelli við 9 jarðhitaholum, sum eru 200 m djúp. Frástøðan er 20 m í millum holini. Miðalnýtslan er 3 kW fyri hvørt hol. Skurðurin vinstrumegin er uttan rennandi grundvatn, meðan skurðurin høgrumegin er við rennandi grundvatni í tveimum løgum á 15 m og 75 m dýpi. Úr frágreiðing til SMJ í sambandi við hitaætlan fyri Tórshavnar kommunu (Jarðhiti, JF-J-2022-15).
text: #000013
text: Mynd 3. Ein skurður í einum 3D-modelli, ið vísir hitaávirkan í undirgrundini í sambandi við nýtslu av jarðhita. Jarðhitaholið er staðsett við 40 m breidd og røkkur frá 0 – 200 m í dýbd. Myndin vísir hitan í undirgrundini eftir 5 ár við einara miðalnýtslu á 3 kW. Litirnir vísa hitan, og pílarnir vísa kósina og nøgdina á hitaflutninginum. Her sæst, at bert í sera lítlan mun kemur hiti úr erva til jarðhitaboringina. Myndin er frá framløgu á Vísindavøku 2022 (
text: #000014
text: Jarðfrøðingar hittast í Føroyum um havbotnin í Evropa
  Setrið og Jarðfeingi halda skeið í Singapor
  Alment tiltak við NASA-astronauti og rúmdartøkni
  Landgrunsnevnd Sameindu Tjóða í Kongshøll
  Áhugaverdur fyrilestur í Kongshøll mikudagin 12. apríl kl. 14:00
  Nýggj vitan um grundvatn og týdningurin av hesum fyri jarðhitanýtslu
  Fyrsta brunnboraraskeiðið av á hesum sinni
text: #000015